Mark 7:24-30 Hou aan God vas tmv teëspoed

**Die lewe is nie altyd maklik, voorspoed, maanskyn en rose nie**.
Soms is dit of die ellende op jou pik

Dit voel **soos wanneer ‘n brander in die see jou omgeslaan** het,
en net soos jy weer op jou voete is,
rol die volgende brande jou,
dat die sand in jou ore, swembroek en oral is.

Jy **is net op jou voete dan vat die volgende brander** jou sand toe…

Lees Mark 7:24-30

Jesus **ontrek na die gebied van Tirus en Sidon**
Hy was onder druk van 3 groepe:

* Die menigte mense wat hom soos ‘n skaduwee gevolg het – Onder hulle: (nuuskieriges, gelowiges: Hulle was dalk oortuig Hy was die langverwagte Messias, die in Nood – siekes en mense met siek familie.
* Moontlike arrestasie en fusillering deur Herodes Antipas - wat gedink het Johannes die Doper het uit die dood opgestaan.
* Grootste druk was: die Joodse leiers van Galilea wat reeds besluit het om Jesus uit die weg te ruim (Mat 12:14).

**Jesus se ontrekking** uit Galilea
was nie omdat Hy bang was vir bogenoemde groepe nie,
maar Sy tyd het nog nie gekom nie.

Daarby was dit **tyd om te rus** saam met die 12 dissipels

**Tirus en Sidon was buite die jurisdiksie** van Herodes
sowel as die Joodse leiers.

Dit was **2 hawe stede** aan die Oostelike kus van die Middellandse see.

Jesus het in ‘n seker dorpie tuis gegaan
maar sy reputasie het Hom vooruit geloop.

‘n **Vrou wat se dogtertjie van ‘n onreingees besete** was
het van Jesus gehoor
en sy het voor sy voete neergeval.

**Wie was sy**

* Griek
* Gebore in Siro-Fenisië
* Heiden.
* Afstammeling van die Kananiete, ‘n nasie wat God opdrag gegee het, dat hulle vernietig moes word (Deut 7:2)

**Nederig, was sy voor Jesus**.
Haar versoek: om die bose gees uit haar dogter te drywe.

Die **Kananiete het Astarte aanbid.**

Baie duidelik het die vrou die rug op Astarte gedraai
en hulp by Jesus kom soek.

Sy moes van Jesus gehoor het.

**Matteus** wat aan haar meer lugtyd gee dui aan
dat **sy Jesus aanspreek**:

Ontferm u oor my, Here, Seun van Dawid!
My dogter is in die mag van ‘n duiwel,
en dit gaan sleg”. (Mat 15:22)

**Haar hoop was op Jesus gevestig**.
Sy het genade van Hom verwag.

Hou in gedagte:

* Die vrou is ‘n heiden
* Sy is ‘n vrou

Haar **eerste terugslag was:**

Jesus het haar nie geantwoord nie.

Die **dissipels se interpretasie** was:
**Jesus wil niks met die vrou te doen hê** nie.
(Dit sou heeltemal in lyn met Joodse gebruik wees)

Baie duidelik het dit die vrou nie van stryk gebring nie.

**Sy het aanhou smeek**:

**So het dit aangehou dat die dissipels later geïrriteerd** geraak het
en vir Jesus gevra het om haar weg te stuur.

**Jesus het die stilte van sy kant verbreek** met die woorde:

Ek is net na die verlore skape van die volk Israel gestuur (24)

Nog ‘n terugslag vir die vrou.

**Kyk wat doen sy:**

Sy kniel voor Jesus en sê:

Here help my! (v25)

Die **volgende terugslag tref** haar wanneer Jesus haar antwoord:

“Dit is nie mooi om die kinders se brood te vat
en vir die hondjies te gooi nie.”

**Obiter:**

**Op hierdie stadium sou baie mense gesê** het:

“Dit is nou die antwoord van ‘n God van liefde…
Sy liefde is bevooroordeeld.
“some people are more equal than others”
Ek wil niks met Hom te doen hê nie.

**Maar hierdie vrou het haar kind so lief**.
Sy weet haar eie god kan haar nie help nie.
Haar enigste hoop is Jesus!

Daar **is nie ‘n ander pad om haar kind te bevry**
van die duiwelse marteling nie.

**Wat vind ons hier?**

‘n Absolute geloof in Jesus

**Dit is sigbaar in die strydgesprek** wat die vrou met Jesus aanknoop.

Strydgesprekke was tipies van die eer en skande kultuur
van Jesus se tyd.

**Mans nie vanself eerbied en respek gehad nie**.
Hulle moes dit verdien.
Een van die maniere was tydens publieke gesprekke
waar iemand namens homself of ‘n groep ‘n vraag
aan ‘n persoon sou vra,
of self die ander sou beledig..

Dan het daar ‘n oor en weer gesprek plaasgevind
totdat iemand as wenner uit die stryd getree het.

**Jesus het telkens sulke gesprekke met die Fariseërs**
en skrifgeleerdes gehad
en hulle het bedroë daarvan afgekom.

Dit **vrou het by die gesprekstyl ingeval**
omdat sy absoluut geglo het Jesus kan help…

Sy het ten spyte van terugslag op terugslag aanhou glo en vra.

“Here, die hondjies eet darem onder die tafel die kindertjies se oorskiet.”

**Jesus het nie die “struikelblokke** in haar pad geplaas
**om haar weg te kry nie**,
maar juis om haar nader aan Hom te trek.

Sulke struikelblokke **toets of jou geloof eg**
of kunsmatig is.

Die **Griekse taal het 2 woorde vir honde** in die N.T.

* Dui op aasdiere (buite die stad aangetref)
* Troeteldiere.

Die woord hond vir ‘n troeteldier word hier gebruik.

Die **vrou het Jesus geantwoord deur van sy illustrasie gebruik** te maak

**Sy het geweet sy is**:

* Sondig
* Verdien niks
* Is nie ‘n Jood nie en verdien daarom minder…
* Daar is geen selfverheffing of selfregverdiging by haar nie

Let wel, **sy word nie kwaad**, en draai die rug op die Here nie.

Sy is tevrede met die krummel wat van die Meester se tafel val
want Hy is die enigste een wat haar kan help.
Dit sal vir haar genoeg wees.

**Net ‘n klein krummeltjie van Jesus se groot mag**
is genoeg om haar kind gesond te maak.

**Jesus se reaksie** aan die vrou:

“Op grond van wat jy gesê het,
kan jy maar huis toe gaan;
die bose gees het al klaar uit jou dogter uitgegaan.

Jesus het gehoor wat Hy wou hoor.

**Terugslag op terugslag, het hierdie vrou nie laat moed verloor** nie.

Haar geloof het aan Jesus vasgehou.

Sy het geen gevoel van verwerping ervaar nie.

**Soos met Abraham het die teëslae haar geloof**
net sterker gemaak..

**Soos Jakob wat met die Here geworstel** het,
en Hom nie laat gaan het voordat die Here hom geseën het,
het die vrou gevra, gesoek, tot sy gevind het.

**Wat leer ons uit hierdie gedeelte?**

* Jesus het die vrou met waardigheid en respek behandel.
Al was sy in Joodse oë, ‘n vrou, ‘n heiden en dus onrein,
* Terugslae in die lewe is nie om jou in die geloof laat tou opgooi nie.
Dit is nie om jou te laat pas maker nie.
Dit is nie om jou van die Here te laat wegdraai nie.
Dit is om jou aan te spoor en nader aan die Here te trek.
* Al voel jy sondig, nikswerd, onrein.
Al voel jy daar is soveel verkeerde wat aan jou kleef
Soek jou verlossing by die Here.
Dit is net Hy wat jou kan verlos
en jou van jou sonde bevry.

Amen